
1. DAXİL OLAN MƏLUMATLAR 
1.1. “Azərbaycan Dövlət Dəniz Akademiyası” Publik Hüquqi Şəxsin (bundan sonra Akademiya) Tələbə yataqxanasında (bundan sonra yataqxana) tələbələrə yalnız təhsil müddətində yaşamaq hüququ verilir.
1.2. Yataqxana öz fəaliyyətində Azərbaycan Respublikasının qanunlarını və qanun qüvvəli normativ-hüquqi aktları, Akademiyanın nizamnaməsini, rektorun əmr və göstərişlərini və bu Əsasnaməni rəhbər tutur .
1.3. Yataqxana öz vəzifələrini həyata keçirərkən Akademiyanın digər strukturları ilə qarşılıqlı əlaqədə fəaliyyət göstərir .
1.4. Yataqxananın saxlanma xərcləri Akademiyanın büdcəsi və mövcud qanunvericiliyə zidd olmayan digər mənbələr hesabına maliyyələşdirilir .
1.5. Yataqxanada tələbələrin yerləşdirilməsi müəyyən olunmuş qaydalara və bu Əsasnamənin tələblərinə əməl etməklə, tələbə və yataqxana arasında imzalanmış müqavilə əsasında həyata keçirilir (müqavilənin nümunəvi forması Əsasnaməyə əlavə olunur –Əlavə №1 ).
1.6. Akademiyada təhsil alan xarici vətəndaşlar yataqxanada ümumi əsaslarla yerləşdirilir.
1.7. Yataqxana Bakı şəhəri, Üzeyir Hacıbəyli küçəsi 114 ünvanında yerləşir .
2. YATAQXANANIN FƏALİYYƏT İSTİQAMƏTLƏRİ 
2.1. Yataqxananın fəaliyyət istiqamətləri aşağıdakılardır :
2.1.1. Akademiya  tələbələrinin yataqxanada məskunlaşması ilə bağlı siyasətinin formalaşmasında iştirak edir və onu həyata keçirir ;
2.1.2. Akademiyada  təhsil alan tələbələrlə müəyyən olunmuş formada müqavilə (Əlavə №1 ) bağlamaqla onları yataqxanada yerləşdirir ;
2.1.3. Tələbə yataqxanasında tələbələrin məskunlaşması və ümumilikdə tələbə yataqxanalarının təşkili və fəaliyyəti ilə bağlı beynəlxalq təcrübəni öyrənir ,ümumiləşdirir və bu istiqamətdə müvafiq təkliflər irəli sürür ;
2.1.4. Tələbələrlə tərbiyələndirmə - maarifləndirmə işləri aparır ;
2.1.5. Qanunvericiliklə və bu Əsasnamə ilə müəyyən edilmiş digər istiqamətlərdə fəaliyyət göstərir.
3. YATAQXANANIN FƏALİYYƏTİNİN TƏŞKİLİ 
3.1. Yataqxanada yaşayan tələbə ona həvalə edilmiş vəzifələri bilavasitə özü icra edir .
3.2. Yataqxananın strukturu və işçilərinin ümumi sayı Akademiyanın rektoru tərəfindən müəyyən edilir.
3.3. Yataqxanaya Akademiyanın rektoru tərəfindən vəzifəyə təyin və vəzifədan azad edilən müdir rəhbərlik edir.
3.4.  Yataqxananın təsərrüfat fəaliyyətinə və istismarına biləvasitə rəhbərlik , tələbələrin yaşayış şəraitinin təmin olunması, daxili nizam-intizam qaydalarına əməl olunmasına nəzarət bilavasitə yataqxananın müdiri tərəfindən həyata keçirilir .

4. YATAQXANA MÜDİRİNİN VƏZİFƏLƏRİ
4.1. Bu Əsasnamə ilə müəyyən olunmuş yataqxananın fəaliyyət istiqamətlərinə uyğun olaraq   yataqxana müdirinə aşağıdakı vəzifələr həvalə olunur :
4.1.1. Yataqxananın xidməti heyətinin işini təşkil etmək və nəzarəti həyata keçirmək ;
4.1..2 Tələbələri təyin olunmuş normalara müvafiq avadanlıq və ləvazimatla təmin etmək, həmçinin sanitar qaydalara uyğun olaraq yataq dəstinin vaxtaşırı dəyişdirilməsini təmin etmək ;
4.1.3. Daxili nizam-intizam qaydalarına əməl olunmasına nəzarət etmək ;
4.1.4. Yataqxananın vəziyyəti ilə bağlı müntəzəm surətdə Akademiyanın rektorunu məlumatlandırmaq;
4.1.5. Yataqxananın mühafizəsini, işıqlandırılmasını, isti-soyuq su və digər zəruri şəraitlə təminatını həyata keçirmək ;
4.1.6. Yataqxananın daxilində və çöl ərazisində mütamadi olaraq təmizlik işlərini təşkil etmək və ona nəzarət etmək, həmçinin texniki və yanğın təhlükəsizliyi qaydalarına əməl olunmasına nəzarəti həyata keçirmək ;
4.1.7.Tələbə şurası ilə birlikdə yaranmış mübahisəli məsələləri həll etmək, mübahisə həll olunmadıqda dərhal rektora , prorektora məlumat vermək .
4.1.8. Daxili nizam-intizam qaydalarını pozmuş sakinlər haqqında təqdimat vermək, onlardan izahat almaq,
4.1.9.Müxtəlif aktual  problemlər və mövzularla əlaqədar uyğun strukturların rəhbərləri ilə birlikdə profilaktik və maarifləndirici söhbətlər aparmaq, 
4.1.10.Ödənişli əsaslarla yataqxanada yaşayan tələbələrdən yataqxana xərcinin vaxtında ödənilməsini tələb etmək..
5. YATAQXANADA YAŞAYANLARIN  - TƏLƏBƏLƏRİN HÜQUQ VƏ VƏZİFƏLƏRİ
5.1. “Tələbələrin hüquqları”:
5.1.1. Təhsil dövrü üçün təhkim olunmuş otaqda yaşamaq;
5.1.2. Ümumi istifadə yerlərindən, avadanlıqlardan və inventardan istifadə etmək ;
5.1.3. Müdriyyətin razılığı ilə bir otaqdan  digər yaşayış otaqlarına keçmək ;
5.1.4. Tələbə şurasını seçmək və seçilmək ;
5.1.5. Tələbə şurası vasitəsilə yataqxanada mədəni-kütləvi  və idman tədbirlərində iştirak etmək .
5.2. “Tələbələrin vəzifələri”:
5.2.1.  Daxili nizam-intizam qaydalarına, texniki və yanğın təhlükəsizliyi qaydalarına ciddi riayət etmək;
5.2.2.  Yaşadığı otağa, avadanlıq və inventarlara qayğı ilə yanaşmaq, elektrik enerjisinə və suya qənaət etmək, yaşayış və ümumi istifadə yerlərinin təmizliyini qorumaq, yaşadığı otaqda hər gün təmizlik işləri görmək ;
5.2.3. Tələbə şurasının tədbirlərində iştirak etmək , onun qəbul etdiyi qərarları icra etmək və növbətçilik cədvəlinə əməl etmək ;
5.2.4. Otaqdan çıxarkən işıqları söndürmək, qapı pəncərəni bağlamaq, işlək cihazları elektrik şəbəkəsindən ayırmaq ;
5.2.5. Akademiya  rəhbərliyi və yataqxana müdiriyyəti tərəfindən yataqxana ilə bağlı verilən göstərişlərə əməl etmək ;
5.2.6. Mövcud qanunvericiliyə və yataqxana ilə bağladığı müqaviləyə (Əlavə №1 ) əsasən yataqxanaya onun hərəkət və ya hərəkətsizliyi nəticəsində dəymiş ziyanın əvəzini ödəmək .
5.3. Tələbələrə qadağandır :
5.3.1.  Yataqxana rəhbərliyinin icazəsi olmadan bir otaqdan digər otağa köçmək;
5.3.2.  Yataqxana rəhbərliyinin icazəsi olmadan əşyaları bir  otaqdan digər otağa aparmaq;
5.3.3.  Yataqxana rəhbərliyinin icazəsi olmadan elektrik cihazlarını təmir etmək və icazə olmadan yerlərini dəyişmək;
5.3.4.  Divarda fotoşəkil, elanlar və sair asmaq;
5.3.5.  Ucadan mütaliə etmək və səs yüksəldici cihazdan istifadə etmək ;
5.3.6.  Otaqda kənar şəxslərin gecələməsinə şərait yaratmaq ;
5.3.7.  Yataqxanaya sərxoş halda gəlmək, otaqda spirtli içki saxlamaq və istifadə etmək ;
5.3.8.  Otaqlarına şəxsi əşyaları yalnız yataqxananın müdiriyyəti ilə razılaşdırmaqla gətirmək;
5.3.9.  Yataqxanaya gecə saat 22:00-dan gec olmayaraq gəlmək.
6. YATAQXANADA TƏLƏBƏ ŞURASI 
6.1.  Tələbələrin yataqxanada yaşayış şəraitini yaxşılaşdırmaq və məişət xidmətlərinin keyfiyyətini yüksəltmək, tələbələrin problemlərinin daha tez və operativ həll olunması, həmçinin onlarla aparılan işlərdə Akademiya rəhbərliyinə və yataqxana müdiriyyətinə kömək məqsədilə yataqxanada yaşayan tələbələrdən ibarət tərkibdə tələbə özünüidarəetmə orqanı – tələbə şurası seçilir .
6.2.  Tələbə şurası fakültə dekanları, yataqxananın müdiri və müdir müavini və yataqxanada məskunlaşan tələbələrin iştirakı ilə tələbələr arasından sadə səs çoxluğu ilə seçilir . Hər mərtəbə üzrə 1 nəfər sədr və 1 nəfər köməkçidən ibarət tələbə şurası seçilir . Seçilən mərtəbə tələbə şurası sədrlərindən başqa bir nəfər ümumi tələbə şurasının sədri seçilir.
6.3.   Tələbə şurası:
6.3.1.   Dəhlizlərin, otaqların və ümumi istifadə yerlərinin təmizliyinə nəzarət edir ;
6.3.2.  Mərtəbə üzrə tələbələrin növbətçilik qrafikini müəyyənləşdirərək yataqxananın müdirinə təqdim  edir, həmçinin növbətçilik qrafikinin həyata keçirilməsinə nəzarət edir;
6.3.3.  Bu Əsasnaməni rəhbər tutaraq yataqxananın daxilində tələbələri ictimai-faydalı işlərə cəlb edir, yataqxana əmlakının qorunmasında yataqxana müdiriyyətinə köməklik edir, ictimai-mədəni  və idman tədbirləri təşkil edir ;
6.3.4.  Tələbələrin bir otaqdan başqa bir otağa köçürüməsini razılaşdırır;
6.3.5.  Tələbələrin təltif və cəzalandırılması məsələsini müdiriyyət qarşısında qaldırır;
6.3.6.   Ən yaxşı otaq , ən yaxşı tələbə , ən yaxşı tələbə şurası və nöbətçilik və digər müsabiqalərin keçirilməsi haqqında təkliflər irəli sürür.
6.4. Tələbə şurasının qərarları Akademiya rəhbərliyi ilə razılaşdırıldıqdan sonra təsdiqlənir. Təsdiq olunmuş qərarın yerinə yetirilməsi yataqxanada yaşayan bütün tələbələr üçün məcburidir.
7. HƏVƏSLƏNDİRMƏ VƏ İNTİZAM TƏNBEHİ  TƏDBİRLƏRİ
7.1.  Yataqxananın ictimai və tərbiyəvi işlərində yaxından iştirak edən, otaqlarını mütamadi olaraq səliqəli və təmiz saxlayan, tələbə şurası tərəfindən keçirilən müsabiqələrin qalibi olan və digər müsbət cəhətləri ilə fərqlənən tələbələr haqqında aşağıdakı həvəsləndirmə tədbirləri haqqında təqdimat verilə bilər :
  -təşəkkür ;
  -tərifnamə ;
  -qiymətli hədiyyə ;
7.2. Yataqxananın daxili nizam-intizam qaydalarını pozan, otaqlarını səliqəsiz və natəmiz vəziyyətdə saxlayan tələbələr barəsində tələbə şurası və yataqxana müdirinin təqdimatı əsasında törədilən qayda pozuntusunun xarakterindən asılı olaraq Akademiya  rəhbərliyi tərəfindən aşağıdakı intizam tənbehləri tətbiq edilə bilər:
  -xəbərdarlıq ;
  -töhmət ;
  -şiddətli töhmət ;
  -yataqxanadan xaric etmə (eyni  pozuntunu təkrar törətdikdə).

